  Анжелика Тихонова корреспондент Удмуртиысь мерлыкъя но педагогикая элькун колледжысь студентка Валерия Павлова «Дышетон но педагогика тодос» ӧръя тодон-валан басьтӥсьёс пӧлын ӧнер устолыкъя огъяросси олимпиадалэн финалаз вормисе потӥз. Со сярысь Удмуртиысь Дышетонъя но тодосъя министерстволэн пресс-службаез ивортэ. Кык нунал ӵоже Россилэн 52 улосвылъёсысьтыз егит ӧнерчиос олимпиадаын вормон понна нюръяськизы.  Соос ӧнеръя текстэз берыктӥзы, коллективлэсь ужзэ радъязы, педагогика но психология удысын тестъёсты ортчизы, урок нуизы. Сётэм ужъёсты быдэстэмзыя жюри коня ке номинациос висъяз. Удмуртиысь студентка вань ужъёсыз понна 76,65 балл люказ. Мон бадӟым тау карисько колледжысь дышетӥсьёслы но кивалтӥсьмылы Лилия Анатольевна Кожиналы ӧнеръя ӟечлыко тодон-валан басьтыны луонлык сётэмзы сяна, ӧнер устолыкъя конкурсъёсы пыриськыны луонлык кылдытэмзы понна. Со дунъянтэм опыт, со мылкыд, со астэ азинтон Валерия Павлова, огъяросси олимпиадаын вормись   Валерия Павлова «Покчи классъёсын дышетон» ӧнеръя 4-тӥ курсын дышетске. Колледжысь огез тужгес устоез студентка, пӧртэм конкурсъёсын, олимпиадаосын но конференциосын вормись но призёр луэ. Туэ Валерия «Столичный учитель» конкурсын вормиз, WorlSkills ӵошатсконъёслэн быръён люкетаз призёръёс пӧлы шедиз, «Дышетон но педагогика тодос» ӧръя дышетскисьёслэн ӧнер устолыкъя огъяросси олимпиадаязы улосвыл люкетаз вормиз. Тодэ вайытом, 20-тӥ оштолэзе Ижкарын покчи классъёсын дышетскисьёс понна удмурт кылъя олимпиада ортчоз.  Тегъёс: Дышетон Ижкар студентъёс Удмуртия Россия вожвылъяськон  